CELEX: 62009TN0436
Language: mt
Date: 2009-10-29 00:00:00
Title: Kawża T-436/09: Rikors ippreżentat fid- 29 ta’ Ottubru 2009 — Dufour vs BĊE

16.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/31
            
         Rikors ippreżentat fid-29 ta’ Ottubru 2009 — Dufour vs BĊE
   (Kawża T-436/09)
   2010/C 11/59
   Lingwa tal-kawża: Il-Franċiż
   
      Partijiet
   
   
      Rikorrent: Julien Dufour (Jolivet, Franza) (rappreżentant: I. Schoenacker Rossi, avukat)
   
      Konvenut: Bank Ċentrali Ewropew
   
      Talbiet tar-rikorrenti
   
   
               —
            
            
               tannulla d-deċiżjoni tal-Bord Eżekuttiv tal-Bank Ċentrali Ewropew, ikkontestata minn J. Dufour, li permezz ta’ ittra bid-data tat-2 ta’ Settembru 2009, kienet ikkonfermat ir-rifjut f’dak li jirrigwarda l-bażi ta’ data li permezz tagħhom ġew stabbiliti r-rapporti fuq ir-reklutaġġ u l-mobilità tal-persunal;
            
         
               —
            
            
               konsegwentement, tikkundanna l-Bank Ċentrali Ewropew iqiegħed għad-dispożizzjoni ta’ J. Dufour il-bażi ta’ data kollha li permezz tagħhom ġew stabbiliti r-rapporti fuq ir-reklutaġġ u l-mobilità tal-persunal;
            
         
               —
            
            
               tikkundanna l-Bank Ċentrali Ewropew għall-ħlas tal-ammont ta’ EUR 5 000 bħala danni għad-dannu subit mir-rikorrent;
            
         
               —
            
            
               tikkundanna l-Bank Ċentrali Ewropew għall-ispejjeż kollha.
            
         
      Motivi u argumenti prinċipali
   
   Permezz ta’ dan ir-rikors, ir-rikorrent jitlob l-annullament tad-deċiżjoni tal-Bank Ċentrali Ewropew, tat-2 ta’ Settembru 2009, li tirrifjuta li tagħti lir-rikorrent l-aċċess għall-bażi ta’ data li permezz tagħhom ġew stabbiliti r-rapporti fuq ir-reklutaġġ u l-mobilità tal-persunal bejn l-1999 u l-2009, li huwa kien talab fil-kuntest tal-preparazzjoni għat-teżi tiegħu tad-dottorat, kif ukoll danni minħabba fid-dewmien fil-kitba tat-teżi tiegħu.
   Insostenn tar-rikors tiegħu, ir-rikorrent isostni li l-motivazzjoni tar-rifjut li jingħatalu aċċess għad-dokumenti inkwistjoni huwa vvizzjat b’illegalità, billi dan jinvoka eċċezzjonijiet mhux sostanzjati u mhux previsti mid-Deċiżjoni ECB/2004/3 tal-Bank Ċentrali Ewropew, tal-4 ta’ Marzu 2004, dwar l-aċċess pubbliku għad-dokumenti tal-Bank Ċentrali Ewropew (1), adottata sabiex jiġi implementat ir-Regolament Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjon (2), u billi huwa bbażat fuq ipoteżi żbaljata li tgħid li l-verżjoni elettronika mhux stampata tal-bażi ta’ data tneħħilha n-natura tagħha ta’ “dokument”. Fl-aħħar nett, il-Bank Ċentrali Ewropew m’għandux dritt li jikkontestalu d-diffikultajiet sabiex jagħmel id-dokumenti disponibbli.
   
      (1)  ĠU L 80, p. 42
   
      (2)  ĠU Edizzjoni Speċjali bil-Malti: Kap. 1, Vol. 3, p. 331